SICT ร่วมมือ “บีโอไอ” จัดสัมมนาออนไลน์ ผลักดันใช้เทคโนฯ ป้องกันสินค้าถูกปลอมแปลง
SICT ร่วมมือ สำนักงานคณะกรรมการส่งเสริมการลงทุน (บีโอไอ) จัดสัมมนาออนไลน์ ผลักดันการใช้เทคโนโลยี ลดและป้องกันสินค้าถูกปลอมแปลง
SICT ร่วมมือ สำนักงานคณะกรรมการส่งเสริมการลงทุน (บีโอไอ) จัดสัมมนาออนไลน์ ผลักดันการใช้เทคโนโลยี ลดและป้องกันสินค้าถูกปลอมแปลง
29 ต.ค. 2564

บริษัท ซิลิคอน คราฟท์ เทคโนโลยี จำกัด (มหาชฯ) หรือ SICT ร่วมกับสำนักงานคณะกรรมการส่งเสริมการลงทุน (บีโอไอ) พร้อมทั้งหน่วยงานภาครัฐ และพันธมิตรทางธุรกิจ จัดสัมมนาออนไลน์ หวังลดปัญหาสินค้าไทยถูกปลอมแปลง ลอกเลียนแบบ หรือสวมสิทธิ์ ผ่านการถ่ายทอดองค์ความรู้ทางด้านเทคโนโลยี และสร้างการโซลูชั่น เพื่อลดและป้องกันการปลอมแปลงในสินค้าไทย
โดย ดร.บดินทร์ เกษมเศรษฐ์ ประธานเจ้าหน้าที่บริหาร SICT กล่าวว่า เทคโนโลยีเป็นอีกหนึ่งเครื่องมือสำคัญที่จะช่วยผลักดันการลดและป้องกันการปลอมแปลง หรือสวมสิทธิ์ในสินค้า โดยเฉพาะสินค้าไทย ในสภาวะสถานการณ์การค้าที่มีการแข่งขันที่สูงขึ้น สินค้าที่มีมูลค่าทางการค้าโดยเฉพาะสินค้าที่ติดตลาดแล้ว และมีมูลค่าทางการส่งออก ตลอดจนถึงสินค้าที่มีเอกลักษณ์พิเศษหรือจำเพาะ ซึ่งสิ่งเหล่านี้คือมูลค่าแบรนด์ที่สำคัญ รวมถึงมูลค่าทางการตลาดอีกด้วย ดังนั้นการผสานอุปกรณ์และเครื่องมือ โดยมีเทคโนโลยีที่เป็นโซลูชั่นแพลตฟอร์มเข้ามาร่วมในการบริหารจัดการ จะยิ่งเสริมศักยภาพทางการค้าได้ดียิ่งขึ้น อีกทั้งยังเป็นการเพิ่มช่องทางสร้างข้อมูลทางการตลาด ที่จะนำมาสร้างมูลค่าทางการตลาดได้ดีอีกด้วย
ในวันนี้ บริษัทฯ ตระหนักถึงความสำคัญที่จะเป็นหน่วยงานในการสนับสนุนการแก้ปัญหา และป้องกันการปลอมแปลง จึงได้จัดงานสัมมนาออนไลน์ร่วมกับสถาบันพัฒนาผู้ประกอบการการค้ายุคใหม่ กรมส่งเสริมการค้าระหว่างประเทศ กรมทรัพย์สินทางปัญญา กระทรวงพาณิชย์ สำนักส่งเสริมเศรษฐกิจสร้างสรรค์ (องค์กรมหาชน) และสำนักงานคณะกรรมการส่งเสริมการลงทุน โดยร่วมจัดสัมมนา Thailand Anti-Counterfeiting Forum 2021 ภายใต้หัวข้อ “สร้างโอกาส พัฒนา ต่อยอดศักยภาพอุตสาหกรรมไทยกับการใช้เทคโนโลยี : ไร้การปลอมแปลง สร้างมูลค่าแบรนด์ และความผูกพันกับลูกค้า” วันศุกร์ที่ 5 พฤศจิกายน 2564 เวลา 13:30 – 16:45 น. ผ่านช่องทางออนไลน์ โปรแกรม Zoom
โดยงานสัมมนาครั้งนี้จะนำเสนอแนวทางเพื่อแก้ไขปัญหาและป้องกันการปลอมแปลง ลอกเลียนแบบ สวมสิทธิ์ และการเพิ่มมูลค่าสินค้า รวมถึงแนวทางการสร้างโซลูชั่นเพื่อป้องกันการปลอมแปลง ผสานนวัตกรรมบรรจุภัณฑ์กับเทคโนโลยีโซลูชั่น
ทั้งนี้ ผู้ประกอบการไทยทั้งผู้ผลิต จำหน่าย และผู้ส่งออก สินค้าที่มีมูลค่า มีเอกลักษณ์และคุณสมบัติเฉพาะ ผู้ออกแบบและพัฒนาเพื่อส่งมอบโซลูชั่น (System Integrators) ผู้ออกแบบและพัฒนานวัตกรรม (Innovators) สถาบันการศึกษา และผู้สนใจทั่วไป สามารถสมัครและลงทะเบียนเข้าร่วมงานสัมมนาออนไลน์ที่ https://docs.google.com/forms/d/e/1FAIpQLScDdUrKEpWijzArGYg9mLLGvPB62sN_TnNZk6jWya72AdPprw/viewform หรือสอบถามเพิ่มเติม โทร 02-553-8311 ต่อ 8353, 8402, 6111 หรือ อ่านรายละเอียดเพิ่มเติม https://build.boi.go.th/TH/news/1765/Thailand-Anti-counterfeiting-Forum-2021
